Minkejja t-tattiċi min naħa tal-Kap tal-Oppożizzjoni biex iħammeġ isem Malta u jikseb gwadann politiku, is-Soċjalisti Ewropej (S&D) u l-Grupp tal-Ħodor Ewropej (EGP) ma waqgħux għalih, qal il-Prim Ministru Joseph Muscat. Dan qalu b’referenza għal ħidmet il-Partit Nazzjonalist biex fir-riżoluzzjoni fil-Parlament Ewropew, jissemma isem Malta. Il-PM qal li it-tattiċi ta’ Simon Busuttil u tal-Partit Nazzjonalista qed iwasslu biex in-nies jintebħu f’dawn l-għanijiet bit-tir li jħammru wiċċ Malta. Żied jgħid li l-PN u Simon Busuttil għandhom għax iħossuhom imbarazzati riżultat ta’ dawn it-tattiċi. Il-PM qal li l-prodott Malti huwa wieħed kompettiv meta mqabbel mal-pajjiżi l-oħra u li b’differenza minn Malta, ħadd mill-Membri Parlamentari Ewropej ma ħadmu biex iħammġu isem Malta. Dr Muscat irrefera għal ħidmet l-S&D li qal ħadmu bla heda biex ir-riżoluzzjoni miktuba mill-Partit Nazzjonalista Malti tiġi emendata, u sussegwentament isem Malta minn madwar 11-il referenza għalih, jonqsu għal tlieta. Żied jgħid li anke l-EGP ma waqawx għan-nasba tal-Partit Nazzjonalista. Faħħar ukoll ħidmet il-membri Ewropej tal-Partit Laburista Malti. Reazzjoni Partit Nazzjonalista: